रेल टिकटक ऑनलाइन बुकिंग के आसान बनावईक लेल आइआरसीटीसी जल्दिये नव स्कीम 'रोलिंग डिपॉजिट स्कीम' (आरडीएस) लांच करै वाला अछि . अहि स यात्री के ऑनलाइन प्रीपेड खाता स रेल टिकट भेट सकत, जाहिस यात्री के भुगतानक लेल बैंकक वेबसाइट पर लम्बा प्रक्रिया आ टिकट बुक करवईक दौरान ट्रान्जैक्शन फेल्ड जेहन समस्या स निजात भेट जेतैनी. आ अहिक लेल कोनो बैंक में एकाउंट भेनाई सेहो जरूरी नहीं रहत.
 अहि सुविधाक लाभ लेवक लेल रेल यात्री के आइआरसीटीसीक वेबसाइट पर रजिस्ट्रेश करेनाई आवश्यक रहत . आरडीएस एकाउंट में कम-स-कम डेढ़ हजार रुपया जमा करय पड़त . ई राशि नेट बैंकिंग या क्रेडिट कार्डक द्वरा जमा जा सकैत अछि. अहिमें 250 रुपया रजिस्ट्रेशन फीस होयत, जे टिकट बुकिंगक लेल एकाउंट में क्रेडिट भ जायत. ई जमा खाताक जेना काज करत, जकरा टॉप-अप सेहो करावल जा सकैत अछि.
 टिकट बुकिंगक लेल नेटबैंकिग आ क्रेडिट कार्डक ऑप्शन पहिलेक तरह रहत . जे लोग आरडीएस लेता, खाली हुनके इ सुविधा भेटत. टिकट बुक करावईक लेल आइआरसीटीसीक वेबसाइट पर जा क पहिले पैसेंजर संबंधी जानकारी दर्ज करै पड़त. तकर बाद नेट बैंकिंग आ क्रेडिट कार्डक जरिये पेमैंटक ऑप्शन भेटत. 